સારાંશ માટે દસ્તાવેજ: માર્યા ગયેલા પત્રકાર ખાશોગ્જીનાં ફિયાન્સી જેંગ્ગિજ

તેમનું કહેવું છે કે ટ્રમ્પ આ બાબતે ગંભીર નથી. 

તુર્કીની ટીવી સાથે વાતચીતમાં  તેમણે કહ્યું કે, વ્હાઈટ હાઉસમાં તેમને મળવાનું આમંત્રણ આપી ટ્રમ્પ સરકાર વાસ્તવમાં અમેરિકાન જનતાને એવો સંદેશ પહોંચાડવા માંગે છે કે તે સાઉદી પત્રકાર જમાલ ખાશોગ્જીની હત્યાના મુદ્દે  ગંભીર છે.

સાઉદી અરેબિયાના શાહી પરિવારના ટીકાકાર રહી ચૂકેલા ખાશોગ્જી બીજી ઑક્ટોબરના રોજ ઇસ્તંબૂલમાં આવેલા વાણિજ્ય દૂતાવાસમાં ગયા હતા. ત્યારબાદ તે લાપતા બન્યા હતા.

તુર્કીના અધિકારીઓનું કહેવું છે કે દૂતાવાસની ઇમારતમાં સાઉદી એજન્ટોએ એમની હત્યા કરી નાંખી છે. 

તુર્કીએ દાવો કર્યો છે કે આ વાતને સાબિત કરવા માટે તેમની પાસે ઑડિયો રેકૉર્ડિંગ પણ ઉપલબ્ધ છે.

સાઉદી અરેબિયાએ લાંબો સમય ખાશોગ્જીની હત્યા મુદ્દે ઈન્કાર કર્યા બાદ આખરે સ્વીકાર્યું હતું કે ખાશોગ્જીનું મૃત્યુ થઈ ગયું છે.

સાઉદી અરેબિયાનું કહેવું છે કે ખાશોગ્જી 'ઝપાઝપી'માં માર્યા ગયા હતા અને શાહી પરિવારને આ વિશે કોઈ માહિતી ન હતી. 

અમેરિકન રાષ્ટ્રપતિ ડોનાલ્ડ ટ્રમ્પે કહ્યું કે તેમને સાઉદી અરેબિયાની આ વાતથી સંતોષ નથી. 

જોકે, તેમણે સાઉદી અરેબિયા પર કોઈ પણ પ્રકારનો પ્રતિબંધ લાદવાની ના પાડી હતી.

પછી તેમણે કહ્યું કે  શક્ય છે કે  ક્રાઉન પ્રિન્સ મોહમ્મદ બિન સલમાનને આ અંગે કદાચ જાણકારી નહીં હોય. 

બહેરીનમાં સુરક્ષા સંમેલનમાં અમેરિકન સંરક્ષણ મંત્રી જેમ્સ મેટિસે કહ્યું કે દૂતાવાસમાં ખાશોગ્જીનું મૃત્યુ સૌ  માટે  ચિંતાનો વિષય છે.

શુક્રવારે તુર્કીએ કહ્યું હતું કે તેઓ ખાશોગ્જીની હત્યાના મુદ્દે રિયાધમાં ધરપકડ કરાયેલા 18 લોકોનું પ્રત્યાર્પણ ઇચ્છે છે. જોકે, તુર્કી અને સાઉદી અરેબિયા વચ્ચે કોઈ પ્રત્યાર્પણ સંધિ નથી.

તમે આ વાંચ્યું કે નહીં?

શું કહે છે ખાશોગ્જીની ફિયાન્સી  ?

શુક્રવારે ટીવી ઇન્ટરવ્યૂ આપતી વખતે જેંગ્ગિઝ રડી પડ્યા.. 

ખાશોગ્જી જે દિવસથી ગુમ થયા હતા એ દિવસને યાદ કરતા જેંગ્ગિઝે જણાવ્યું હતું કે તેમને સહેજેય અણસાર હોત કે સાઉદીના અધિકારીઓ ખાશોગ્જીની હત્યાનું કાવતરું ઘડી રહ્યા છે તો તેઓ કોઈપણ ભોગે ખાશોગ્જીને ઇસ્તંબૂલના વાણિજ્ય દૂતાવાસમાં જવા ના દેત.

તેમણે ઉમેર્યું, ''મારી એવી માગણી છે કે આ અપરાધમાં જેનો હાથ હોય એ સૌને દંડ મળવો જોઈએ, ન્યાય થવો જોઈએ.''

જેંગ્ગિઝે જણાવ્યું , ''તુર્કીમાં ખાશોગ્જીનું  લૉકલ નૅટવર્ક  પોલિટિકલ નૅટવર્ક જેટલું જ મજબૂત હતું. તેથી વિચાર્યું કે...\nદસ્તાવેજની સમાન ભાષામાં સારાંશ:
સાઉદી અરેબિયાના વાણિજ્ય દૂતાવાસમાં માર્યા ગયેલા પત્રકાર ખાશોગ્જીની ફિયાન્સી - જેંગ્ગિઝે અમેરિકાના રાષ્ટ્રપતિ ડોનાલ્ડ ટ્રમ્પને મળવાની ના પાડી છે.